
Ministru kabineta rīkojums Nr. 835
Rīgā 2025. gada 10. decembrī (prot. Nr. 51 61. §)
Par apropriācijas pārdali starp Izglītības un zinātnes ministrijas budžeta apakšprogrammām
· 1. Atbalstīt apropriācijas pārdali 2025. gadā no Izglītības un zinātnes ministrijas budžeta apakšprogrammas 05.01.00 "Zinātniskās darbības nodrošināšana" prioritārā pasākuma "Valsts pētījumu programmas īstenošana (IZM, ZM, VARAM, KM, VM)" 232 462 euro apmērā, budžeta apakšprogrammas 03.03.00 "Snieguma finansējums par rezultātiem pētniecībā un absolventu sagatavošanā" prioritārā pasākuma "Snieguma finansējuma Augstākā izglītībā un zinātnē īpatsvara pakāpeniska palielināšana" 35 772 euro apmērā un budžeta apakšprogrammas 03.01.00 "Augstākās izglītības programmu nodrošināšana" prioritārā pasākuma "Augstākā izglītība" 44 449 euro apmērā uz budžeta apakšprogrammu 09.23.00 "Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai" kopā 312 683 euro apmērā, lai atmaksātu valsts galvotā aizdevuma 2026. gada maksājuma daļu, tādējādi nodrošinot 2026. gadā paredzēto saistību izpildi 2025. gadā.
· 2. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

	Ministru prezidente
	(paraksts*)
	E. Siliņa

	Izglītības un zinātnes ministre
	(paraksts**)
	D. Melbārde


* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

